**APP Dārzkopības institūts**

ATKLĀTA KONKURSA

**“Ekstrakcijas sistēmas augu izcelsmes materiāla apstrādei iegāde Dārzkopības institūta īstenoto projektu vajadzībām”**

ID: DI 2018/7/ERAF

**NOLIKUMS**

Dobele, 2018

1. **VISPĀRĪGĀ INFORMĀCIJA**
   1. **Iepirkuma identifikācijas numurs:** DI 2018/7/ERAF
   2. **Pasūtītājs:**

**APP Dārzkopības institūts** (turpmāk– DI)

Graudu iela 1, Ceriņi, Krimūnu pagasts, Dobeles novads, LV-3701

Iestādes Reģ. Nr. 90002127692

PVN Nr. LV90002127692

* 1. **Konkurss** - atklāts konkurss “Ekstrakcijas sistēmas augu izcelsmes materiāla apstrādei iegāde Dārzkopības institūta īstenoto projektu vajadzībām”.
  2. **Pretendents** ir piegādātājs, kurš iesniedzis piedāvājumu.
  3. **Piegādātājs** - fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū piegādāt preces.
  4. **Komisija –** APP Dārzkopības institūta iepirkuma komisija, kas pilnvarota organizēt atklātu konkursu (direktores rīkojums Nr. 61-r no 2018.gada 26.oktobra).
  5. **Informācija par iepirkuma priekšmetu:** 
     1. **Iepirkuma priekšmets:** Ekstrakcijas sistēma (turpmāk– Prece) – CPV kods: 38970000-5 (Pētniecības un testēšanas, zinātniskie un tehniskie simulatori), saskaņā ar Tehnisko specifikāciju (Nolikuma pielikums Nr.2) un iepirkuma līguma noteikumiem (Nolikuma pielikums Nr.4).
     2. **Galvenais CPV kods:** 38000000-5 (Laboratorijas, optiskās un precīzijas ierīces (izņemot brilles)).
     3. **Iepirkuma priekšmeta piegādes termiņš:** ne vēlāk kā 90 (deviņdesmit) kalendāro dienu laikā no iepirkuma līguma noslēgšanas dienas.
     4. **Preces piegādes vieta**: Graudu iela 1, Ceriņi, Krimūnu pagasts, Dobeles novads, LV-3701.
     5. **Iepirkuma līgums (turpmāk arī Līgums):** Konkursa rezultātā ar uzvarējušo Pretendentu tiek noslēgts Līgums. Līguma projekts pievienots Nolikuma pielikumā Nr.4.
     6. **Norēķinu kārtība:** norēķinu kārtība ir noteikta iepirkuma Līguma projektā.
     7. **Piegādātājs var iesniegt vienu piedāvājuma variantu par iepirkuma priekšmetu. Jāiesniedz pilnībā piedāvāts iepirkuma priekšmeta apjoms.**
     8. Iespējamā inflācija, tirgus apstākļu maiņa vai jebkuri citi apstākļi nevar būt par pamatu Preču cenu paaugstināšanai, Pretendentam ir jāprognozē tirgus situācija, sagatavojot Finanšu piedāvājumu.
  6. **Piedāvājuma izvēles kritērijs:** Pasūtītājs piešķir iepirkuma līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā tikai cenu.
     1. Ja pirms tam, kad pieņems lēmumu par iepirkuma līguma slēgšanas tiesību piešķiršanu, tiks konstatēs, ka Pretendentu piedāvājumu novērtējums atbilstoši piedāvājuma izvēles kritērijam ir vienāds, Pasūtītājs kā izšķirošo piedāvājuma izvēles kritēriju piemēros to, ka izvēlēto piedāvājumu ir iesniedzis Pretendents, kas ir nacionāla līmeņa darba devēju organizācijas biedrs un ir noslēdzis koplīgumu ar arodbiedrību, kas ir nacionāla līmeņa arodbiedrības biedre (ja piedāvājumu iesniegusi personālsabiedrība vai personu apvienība, koplīgumam jābūt noslēgtam ar katru personālsabiedrības biedru un katru personu apvienības dalībnieku). Gadījumā, ja potenciālajiem uzvarētajiem konkursā tiks konstatēta atbilstība izšķirošajam piedāvājuma izvēles kritērijam, Pasūtītājs rīkos atklātu izlozi.
  7. **Pasūtītāja plānotā kopējā samaksa par Līguma izpildi:** ne vairāk kā 90 083,00 EUR (deviņdesmit tūkstoši astoņdesmit trīs *euro*) bez PVN.
  8. **Finansējuma avots:** ERAF darbības programmas “Izaugsme un nodarbinātība” 1.1.1.4. pasākuma “P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana” projekta "LLU pētniecības un attīstības infrastruktūras un institucionālās kapacitātes stiprināšana", vienošanās nr. 1.1.1.4/17/1/003, ietvaros (turpmāk – Projekts).

# Nolikuma saņemšanas vieta, papildu informācijas sniegšana un citi nosacījumi.

* + 1. Visa aktuālā informācija par Konkursu, t.sk. nolikums (turpmāk – Nolikums), Nolikuma grozījumi un atbildes uz ieinteresēto piegādātāju jautājumiem, ir pieejama [www.eis.gov.lv](http://www.eis.gov.lv). Ieinteresētais piegādātājs Elektronisko iepirkumu sistēmas e-konkursu apakšsistēmā šā konkursa sadaļā var reģistrēties kā Nolikuma saņēmējs, ja tas ir reģistrēts Elektronisko iepirkumu sistēmā kā piegādātājs.[[1]](#footnote-1)
    2. Pasūtītāja kontaktpersona, kura ir tiesīga iepirkuma procedūras gaitā sniegt organizatoriska rakstura informāciju par nolikumu: DI projektu vadītāja Evija Mizga, tālrunis: 28650011, e-pasts: evija.mizga@llu.lv.
    3. Papildus informācijas pieprasīšana un sniegšana:
       1. Ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām attiecībā uz piedāvājumu sagatavošanu un iesniegšanu vai Pretendentu atlasi, Pasūtītājs to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām;
       2. Ja komisija no ieinteresētā piegādātāja uz nolikuma 1.11.2. punktā norādīto e-pasta adresi ir saņēmusi rakstisku jautājumu par atklāta konkursa nolikumu, tā kopā ar uzdoto jautājumu (nenorādot tā iesniedzēju) publicē atbildi nolikuma 1.11.1. punktā norādītajā tīmekļvietnē un vienlaikus nosūta attiecīgajam piegādātājam.
       3. Pasūtītājs un ieinteresētie piegādātāji vai Pretendents ar informāciju apmainās Publisko iepirkumu likumā (turpmāk – PIL) noteiktajā kārtībā, izmantojot elektroniskos saziņas līdzekļus, t.sk. ar elektronisko parakstu parakstīto dokumentu sūtīšanai un saņemšanai.
       4. Paziņojumu par iepirkuma dokumentācijas grozījumiem u.c. izmaiņām ieinteresētās personas, kas reģistrējušās Elektronisko iepirkumu sistēmā kā Nolikuma saņēmēji, saņem uz norādītājām e-pasta adresēm.
  1. **Piedāvājumu iesniegšanas, atvēršanas laiks, vieta un kārtība:**
     1. Pretendents piedāvājumu iesniedz līdz **2018.gada 17.decembrim plkst.11:00** Elektronisko iepirkumu sistēmas e-konkursu apakšsistēmā.
     2. **Ārpus Elektronisko iepirkumu sistēmas e-konkursu apakšsistēmas piedāvājumi netiks pieņemti un tie tiks nosūtīti atpakaļ Pretendentam.**
     3. Iesniegtie piedāvājumi tiks atvērti Elektronisko iepirkumu sistēmas e-konkursu apakšsistēmā **2018. gada 17.decembrī** pēc piedāvājumu iesniegšanas termiņa beigām. Iesniegto piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā.
     4. **Iesniegto piedāvājumu Pretendents var papildināt vai grozīt tikai līdz piedāvājuma iesniegšanas termiņa beigām.**
     5. Piedāvājumu pārbaudi komisija veic slēgtā sēdē.
  2. **Paziņojums par lēmuma pieņemšanu:**
     1. Iepirkumu komisija par savu gala lēmumu vienlaikus informēs visus pretendentus PIL 37.panta noteiktajā kārtībā.
  3. **Iepirkumu komisijas tiesības un pienākumi:**
     1. Iepirkuma komisija rīkojas saskaņā ar PIL un šo nolikumu.
     2. Iepirkuma komisijas sēdes tiek protokolētas saskaņā ar normatīvo aktu prasībām.
     3. Iepirkuma komisijai ir šādas tiesības:
        1. Lemt par iesniegto dokumentu atstāšanu bez izskatīšanas, ja tie neatbilst šī nolikuma vai normatīvo aktu prasībām;
        2. Pieņemt lēmumu par iepirkuma procedūrā uzvarējušā pretendenta noteikšanu, pieņemt lēmumu pārtraukt vai izbeigt konkursu, neizvēloties nevienu piedāvājumu;
        3. Pieaicināt iepirkuma komisijas darbā ekspertus ar padomdevēja tiesībām.
     4. Iepirkuma komisijai ir šādi pienākumi:
        1. Izskatīt un izvērtēt pretendentu piedāvājumus;
        2. Veikt citas darbības saskaņā ar PIL.
  4. **Pretendenta tiesības un pienākumi:**
     1. Pretendentam ir šādas tiesības:
        1. Līdz piedāvājumu iesniegšanas termiņa beigām grozīt vai jebkurā iepirkuma procedūras posmā atsaukt iesniegto piedāvājumu pilnībā, rakstiski par to paziņojot iepirkumu komisijai;
        2. Pieprasīt papildu informāciju par iepirkuma procedūras dokumentos iekļautajām prasībām attiecībā uz piedāvājumu sagatavošanu un iesniegšanu, tādā termiņā, lai pasūtītājam būtu iespējams atbildi sniegt 5 (piecu) dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām;
        3. Piedalīties piedāvājumu atvēršanas sanāksmē.
     2. Pretendentam ir šādi pienākumi:
        1. Sagatavot piedāvājumu atbilstoši nolikuma noteikumiem, ievērot Pasūtītāja norādījumus attiecībā uz nolikumam pievienoto paraugformu aizpildīšanu. Gadījumā, ja Pretendents konstatē pretrunas nolikumā, par tām Pretendentam ir pienākums informēt Pasūtītāju un prasīt skaidrojumu;
        2. Iesniegt piedāvājumu atbilstoši nolikuma prasībām, kā arī nodrošināt, lai piedāvājumā ietvertā informācija nav pieejama līdz piedāvājumu atvēršanai. Pēc piedāvājumu iesniegšanas termiņa beigām Pretendents nedrīkst savu piedāvājumu labot vai papildināt;
        3. Pasūtītāja noteiktajā termiņā sniegt atbildes uz komisijas pieprasījumu par piedāvājumā ietvertās informācijas precizēšanu un iesniegt nepieciešamos dokumentus;
        4. Saņemot uzaicinājumu slēgt iepirkuma līgumu, Pasūtītāja uzaicinājumā norādītajā termiņā noslēgt iepirkuma līgumu.
  5. **Citi noteikumi:**
     1. Pretendenta iesniegtais iepirkuma procedūras piedāvājums ir apliecinājums tam, ka pretendents:
        1. Ir iepazinies ar šo nolikumu un tā pielikumiem (t.sk. iepirkuma līguma projektu);
        2. Ir sapratis un pieņēmis atklāta konkursa noteikumus.
     2. Visi strīdi un domstarpības starp Pasūtītāju un Pretendentu tiks risināti Latvijas Republikas normatīvajos aktos noteiktajā kārtībā.

1. **PIEDĀVĀJUMA NOFORMĒŠANA**
   1. **Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas Pretendenta izvēles iespējas:**
      1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
      2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem);
      3. elektroniski (PDF formas veidā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
   2. **Sagatavojot piedāvājumu, Pretendents ievēro, ka:**
      1. Pieteikums, Tehniskais un Finanšu piedāvājums jāaizpilda tikai elektroniski, atsevišķā dokumentā ar Microsoft Office 2010 (vai vēlākas programmatūras versijas) rīkiem lasāmā formātā.
      2. Dokumentus Pretendents ir tiesīgs iesniegt, parakstot tos ar Elektronisko iepirkumu sistēmas piedāvāto elektronisko parakstu, vai parakstot ar drošu elektronisko parakstu.
      3. Pretendents piedāvājuma noformēšanā ievēro Elektronisko dokumentu likumā un Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
      4. Piedāvājums jāiesniedz latviešu valodā. Ārvalstu publisko reģistru izsniegtie apliecinājumu dokumenti, kvalitāti apliecinošie dokumenti (piemēram, sertifikāti) var tikt iesniegti svešvalodā ar pievienotu Pretendenta apliecinātu tulkojumu latviešu valodā. Par dokumentu tulkojuma atbilstību oriģinālam atbild Pretendents.
      5. Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, PIL 41.panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.
      6. Piedāvājums elektroniski jāparaksta Pretendenta pārstāvēttiesīgajam vai pilnvarotajam pārstāvim, pievienojot pilnvaru Pretendenta atlases dokumentu daļā. Pilnvarā precīzi jānorāda pilnvarotajam pārstāvim piešķirto tiesību un saistību apjoms.
      7. Ja piedāvājumu iesniedz fizisko vai juridisko personu apvienība jebkurā to kombinācijā vai personālsabiedrība, piedāvājumā norāda tās pilnvaroto pārstāvi ar tiesībām elektroniski parakstīt visus ar šo iepirkuma procedūru saistītos dokumentus. Pilnvarojums pārstāvēt personu apvienību ir jāparaksta katras personas apvienībā iekļautās personas pārstāvēttiesīgajam vai pilnvarotajam pārstāvim. Ja nav norādīta persona, kura pārstāv piegādātāju apvienību atklātā konkursā, tad visi piegādātāju apvienības biedri paraksta atklāta konkursa pieteikumu.
      8. Informāciju, kas ir komercnoslēpums atbilstoši Komerclikuma 19.pantam vai tā uzskatāma par konfidenciālu informāciju, Pretendents norāda savā piedāvājumā. Komercnoslēpums vai konfidenciāla informācija nevar būt informācija, kas PIL ir noteikta par vispārpieejamu informāciju.
      9. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai. Ja piedāvājums saturēs kādu no šajā punktā minētajiem riskiem, tas netiks izskatīts.
   3. **Iesniedzamie dokumenti:**
      1. Pretendenta pieteikums dalībai Konkursā saskaņā ar Elektronisko iepirkumu sistēmas e-konkursu apakšsistēmā šā iepirkuma sadaļā publicēto formu (nolikuma 1.pielikums);
      2. Kvalifikācijas dokumenti (nolikuma 4.punkts) atbilstoši Elektronisko iepirkumu sistēmas e-konkursu apakšsistēmā šā iepirkuma sadaļā publicētajām formām.
      3. Tehniskais piedāvājums atbilstoši Elektronisko iepirkumu sistēmas e-konkursu apakšsistēmā šā iepirkuma sadaļā publicētajām formām;
      4. Finanšu piedāvājums atbilstoši Elektronisko iepirkumu sistēmas e-konkursu apakšsistēmā šā iepirkuma sadaļā publicētajām formām.
2. **Pretendentu IZSLĒGŠANAS NOTEIKUMI**
   1. Pasūtītājs izslēdz Pretendentu no dalības iepirkuma procedūrā jebkurā no PIL 42.panta pirmajā daļā noteiktajiem gadījumiem.
   2. Pasūtītājs pārbaudi par nolikuma 3.1.punktā noteikto veic PIL 42. pantā noteiktajā kārtībā.
   3. Pasūtītājs uzticamības nodrošināšanai iesniegto pierādījumu vērtēšanu veiks atbilstoši PIL 43.pantā noteiktajai kārtībai.
3. **Pretendentu KVALIFIKĀCIJA**
   1. Pretendents var būt jebkura fiziska vai juridiska persona, šādu personu apvienība jebkurā to kombinācijā, kura ir iesniegusi piedāvājumu iepirkumā.

|  |  |  |
| --- | --- | --- |
| * 1. Pretendentam ir jāatbilst šādām prasībām: | * 1. Lai pierādītu atbilstību Pasūtītāja noteiktajām prasībām, Pretendentam jāiesniedz šādi **prasību apliecinošie dokumenti:** | Piezīmes |
| 4.2.1. Pretendents piekrīt nolikuma noteikumiem. | 4.3.1. Lai apliecinātu nolikuma 4.2.1.apakšpunkta izpildi, jāiesniedz Pieteikums par piedalīšanos Konkursā, kas ir aizpildīts atbilstoši nolikuma pielikumam Nr.1 – Pretendenta Pieteikums dalībai konkursā (forma). | Ja piedāvājumu iesniedz personu apvienība, to paraksta pilnvarotā persona, kura pārstāv piegādātāju apvienību, vai, ja nav norādīta šāda persona, visi apvienības dalībnieki paraksta pieteikumu par piedalīšanos iepirkumā. |
| **Atbilstība profesionālās darbības veikšanai** | | |
| 4.2.2. Pretendents ir reģistrēts normatīvajos aktos noteiktā kārtībā. | 4.3.2. Lai pārbaudītu nolikuma 4.2.2. apakšpunkta izpildi, attiecīgās institūcijas ārvalstīs izsniegtas reģistrācijas apliecības apliecināta kopija (Par Latvijā reģistrētiem pretendentiem Pasūtītājs iegūs informāciju valsts informācijas sistēmās).  Pretendents, kas reģistrēts Valsts ieņēmumu dienesta saimniecisko darbību veicēju reģistrā fiziskām personām – iesniedz Nodokļa maksātāja reģistrācijas apliecības kopiju. | Iesniedz par:   1. Pretendentu; 2. Personālsabiedrības biedru, ja Pretendents ir personālsabiedrība; 3. Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst iepirkuma dokumentos noteiktajām prasībām; 4. Piegādātāju apvienības dalībniekiem. |
| 4.2.3. Pretendents iepriekšējo 3 (trīs) gadu laikā (2015., 2016., 2017, kā arī 2018. gadā līdz piedāvājuma iesniegšanas dienai) ir veicis vismaz 2 (divas) laboratorijas iekārtu vai aprīkojuma piegādes. | 4.3.3. Lai pārbaudītu nolikuma 4.2.3. apakšpunkta izpildi:   1. sagatavots apliecinājums par iepriekšējo pieredzi, norādot vismaz 2 (divas) laboratorijas iekārtu vai aprīkojuma piegādes saskaņā ar nolikuma 4. pielikumu; 2. Pretendents iesniedz vismaz 2 (divas) pozitīvas atsauksmes par iepriekš veikto laboratorijas iekārtu vai aprīkojuma piegādi, kas norādīta apliecinājumā par iepriekšējo pieredzi.   **Vai**  Laboratorijas iekārtu un/vai aprīkojuma ražotāja izsniegts apliecinājums, ka Pretendents ir ražotāja oficiālais pārstāvis. | Ja piedāvājumu iesniedz piegādātāju apvienība, apliecinājumu par atbilstību šī punkta noteikumiem iesniedz par apvienības dalībnieku, kurš tiek piesaistīts, lai izpildītu šajā punktā noteikto prasību.  (Pretendents kā piegādātāju apvienība prasību var apliecināt kopumā (gan tikai viens no piegādātāju apvienības dalībniekiem, gan arī vairāki dalībnieki kopumā). |
| 4.2.4. Pretendenta iepriekšējo 3 (trīs) gadu 2015., 2016., 2017.) vidējais gada finanšu apgrozījums (bez PVN) ir līdzvērtīgs 2 (divām) paredzamo līgumcenu vērtībām.  Pretendenta, kas dibināts vēlāk, vidējais gada finanšu apgrozījums (bez PVN) nostrādātajā periodā ir līdzvērtīgs 2 (divām) paredzamo līgumcenu vērtībām. | 4.3.4. Lai pārbaudītu nolikuma 4.2.4. apakšpunkta izpildi, paraksta tiesīgas vai pilnvarotas personas parakstīta izziņa par finanšu apgrozījumu (bez PVN) iepriekšējos 3 (trīs) gados, norādot katru gadu atsevišķi.  Pretendentiem, kas dibināti vēlāk, izziņa par finanšu apgrozījumu tā darbības gados. | Pretendents var balstīties uz citu personu finansiālajām iespējām, neatkarīgi no savstarpējo attiecību tiesiskā rakstura. Šādā gadījumā pretendents pierāda pasūtītājam, ka viņa rīcībā būs nepieciešamie resursi, iesniedzot šo personu apliecinājumu vai vienošanos par sadarbību konkrētā līguma izpildei.  Ja pretendents ir piegādātāju apvienība, tad visu apvienības dalībnieku, uz kuru saimnieciskajām un finansiālajām iespējām pretendents balstās, finanšu apgrozījumam jāatbilst šī punkta noteikumiem. Apvienības dalībniekiem, uz kuru saimnieciskajām un finansiālajām iespējām pretendents nebalstās, apliecinājums par finanšu apgrozījumu nav jāiesniedz.  (Pretendents kā piegādātāju apvienība prasību var apliecināt kopumā (gan tikai viens no piegādātāju apvienības dalībniekiem, gan arī vairāki dalībnieki kopumā)). |

* 1. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
  2. Pretendents var balstīties uz citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda pasūtītājam, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos par sadarbību konkrētā līguma izpildē. Pretendentam un personai, uz kuras saimnieciskajām un finansiālajām iespējām tas balstās, ir jābūt solidāri atbildīgiem par iepirkuma līguma izpildi.
  3. Ja piedāvājumu iesniedz fizisko vai juridisko personu apvienība jebkurā to kombinācijā vai personālsabiedrība, jānorāda persona, kura pārstāv Piegādātāju apvienību Konkursā, kā arī katras personas atbildības apjoms, veicamo darbu uzskaitījums un vienošanās par sadarbību konkrētā līguma izpildē.
  4. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai nolikuma 4.2.punktā noteiktajām Pretendentu atlases prasībām. Ja Pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst noteiktajām Pretendentu atlases prasībām, tas iesniedz šo dokumentu arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst noteiktajām prasībām. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.
  5. Pretendents var iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
  6. Konkursa Nolikuma 4.7. punktā minētais Eiropas vienotais iepirkuma procedūras dokuments ir pieejams aizpildīšanai .doc formātā: <http://www.iub.gov.lv/sites/default/files/upload/1_LV_annexe_acte_autonome_part1_v4.doc> vai Eiropas Komisijas mājaslapā tiešsaistes režīmā: <https://ec.europa.eu/growth/tools-databases/espd/filter?lang=lv>.
  7. Ja Pretendents, kuram konkursā būtu piešķiramas iepirkuma līguma slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai Pretendentu atlases prasībām, kas noteiktas nolikumā, iepirkuma komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt dokumentus, kas apliecina Pretendenta atbilstību pretendentu atlases prasībām.

1. **Paskaidrojumi par tehniskā UN FINANŠU piedāvājuma sagatavošanu**
   1. Pretendents, iesniedzot Tehnisko piedāvājumu atbilstoši Elektronisko iepirkumu sistēmas e-konkursu apakšsistēmā šā iepirkuma sadaļā publicētajām formām, norādot informāciju par piedāvāto Preci – nosaukumus (modelis), aprakstus, ražotāju – tā, lai iepirkuma komisija spētu objektīvi pārliecināties par iesniegtā piedāvājuma atbilstību Tehniskajai specifikācijai un nolikuma prasībām.
   2. Pretendents nedrīkst veikt izmaiņas Elektronisko iepirkumu sistēmas e-konkursu apakšsistēmā šā iepirkuma sadaļā publicēto formu struktūrā, t.sk. dzēst vai pievienot rindas vai kolonnas.
   3. **Ja Pasūtītāja Tehniskajā specifikācijā norādīts konkrēts preču vai standarta nosaukums vai kāda cita norāde uz specifisku preču izcelsmi, īpašu procesu, zīmolu vai veidu, Pretendents var piedāvāt ekvivalentas preces vai atbilstību ekvivalentiem standartiem, kas atbilst Tehniskās specifikācijas prasībām un parametriem un nodrošina Tehniskajā specifikācijā prasīto darbību un funkcionalitāti.** Pretendentam ir jāpierāda piedāvātās ekvivalenta preces atbilstību iepirkuma priekšmeta tehniskajām prasībām.
   4. **Pretendents iesniedz Preces garantijas noteikumu aprakstu.**
   5. Pretendents iesniedz Finanšu piedāvājumu atbilstoši Elektronisko iepirkumu sistēmas e-konkursu apakšsistēmā šā iepirkuma sadaļā publicētajām formām, aizpildot atbilstošās Finanšu piedāvājuma formas ailes.
   6. Pretendents cenu norāda EUR bez pievienotās vērtības nodokļa. Piedāvātajā cenā Pretendents iekļauj:
      1. piedāvātās Preces vērtību;
      2. visus valsts un pašvaldību noteiktos nodokļus un nodevas, izņemot pievienotās vērtības nodokli;
      3. citas izmaksas, kas saistītas ar Preces piegādi un garantijas apkalpošanu, lai Pretendents veiktu līguma izpildi.
   7. Piedāvājuma cena ir jāaprēķina un jānorāda ar precizitāti 2 (divas) zīmes aiz komata, trešā zīme netiks vērtēta (piedāvātā līgumcena netiks noapaļota).
2. **Piedāvājumu NOFORMĒJUMA pārbaude UN PRETENDENTU ATLASE**
   1. Komisija veic piedāvājumu noformējuma pārbaudi un Pretendentu atlasi slēgtā sēdē, kuras laikā Komisija pārbauda piedāvājumu atbilstību nolikumā noteiktajām prasībām.
   2. Pretendenta piedāvājums tiek noraidīts un netiek tālāk izvērtēts, ja komisija konstatē, ka:
      1. Pretendenta piedāvājumā pastāv neatbilstība nolikuma 2.punkta prasībām, kas neļauj objektīvi identificēt Pretendentu un piedāvājuma saturu.
      2. Pretendents neatbilst kādai no Nolikuma 4.punkta prasībām.
   3. Jaiesniegtajos dokumentos ietvertā informācija par pretendenta kvalifikāciju ir neskaidra vai nepilnīga, Pasūtītājs pieprasa, lai Pretendents vai kompetenta institūcija izskaidro vai papildina šajos dokumentos ietverto informāciju.
3. **TehniskO piedāvājumU atbilstības pārbaude**
   1. Komisija veic Tehnisko piedāvājumu pārbaudi slēgtā sēdē, kuras laikā komisija pārbauda katra atlasi izturējušā Pretendenta Tehniskā piedāvājuma atbilstību Tehniskajām specifikācijām.
   2. Piedāvājumu vērtēšanas gaitā Pasūtītājs ir tiesīgs pieprasīt, lai tiek izskaidrota Tehniskajā piedāvājumā iekļautā informācija.
   3. Pretendenta Tehniskais piedāvājums tiks noraidīts un netiks tālāk izvērtēts, ja komisija konstatē, ka nav iesniegti Tehniskā piedāvājuma dokumenti, vai tie un to saturs neļauj objektīvi noteikt piedāvājuma atbilstību Nolikuma un Tehniskās specifikācijas prasībām.
4. **finanšu piedāvājuma atbilstības pārbaude**
   1. Komisija veic Finanšu piedāvājumu pārbaudi slēgtā sēdē.
   2. Komisija veic aritmētisko kļūdu pārbaudi Pretendentu finanšu piedāvājumos. Ja komisija konstatēs aritmētiskās kļūdas, komisija šīs kļūdas labo. Par konstatētajām kļūdām un laboto piedāvājumu, komisija informē Pretendentu, kura piedāvājumā kļūdas tika konstatētas un labotas. Vērtējot piedāvājumu, komisija ņem vērā veiktos labojumus.
   3. Ja piedāvājumu vērtēšanas laikā komisija konstatē, ka kāds no Pretendentiem iesniedzis piedāvājumu, kas varētu būt nepamatoti lēts, lai pārliecinātos, ka Pretendents nav iesniedzis nepamatoti lētu piedāvājumu, komisija var pieprasīt Pretendentam detalizētu paskaidrojumu par būtiskiem piedāvājuma nosacījumiem, tajā skaitā par īpašiem nosacījumiem, tehnoloģijām vai cita veida nosacījumiem, kas ļauj piedāvāt šādu cenu.
   4. Ja komisija konstatē, ka Pretendents iesniedzis nepamatoti lētu piedāvājumu, komisija to izslēdz no turpmākās dalības konkursā PIL 53.pantā noteiktajā kārtībā.
   5. Komisijai ir tiesības neizskatīt piedāvājumus, kuru Finanšu piedāvājums pārsniedz 1.9.punktā minēto paredzamo līgumcenu vai izskatīt tikai to Finanšu piedāvājumu, kurš ir lētākais.
   6. Pēc Finanšu piedāvājuma atbilstības pārbaudes nolikuma prasībām, komisija izvēlas nolikuma prasībām atbilstošu saimnieciski vsizdevīgāko piedāvājumu, kuru nosaka, ņemot vērā tikai cenu.
5. **Līgumslēgšanas tiesību piešķiršana,**

**līguma noslēgšana**

* 1. Pasūtītājs triju darbdienu laikā vienlaikus informē visus Pretendentus par pieņemto lēmumu attiecībā uz iepirkuma līguma slēgšanu.
  2. Ja Pretendents, ar kuru Pasūtītājs pieņēmis lēmumu slēgt iepirkuma līgumu, ir personu apvienība, Pretendents 10 dienu laikā no brīža, kad iepirkuma rezultāts normatīvajos aktos noteiktajā kārtībā kļuvis neapstrīdams, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.
  3. Ja Konkursa uzvarētājs bez attaisnojoša iemesla 10 (desmit) darba dienu laikā no dienas, kad lēmums par Līguma slēgšanas tiesību piešķiršanu stājies spēkā, atsakās slēgt Līgumu ar Pasūtītāju, vai konkursa uzvarētājs atsauc savu piedāvājumu, komisija izvēlas Pretendentu, kurš piedāvājis nākamo saimnieciski visizdevīgāko piedāvājumu, ņemot vērā tikai cenu. Pirms lēmuma pieņemšanas par Līguma slēgšanu ar nākamo Pretendentu, kurš piedāvājis saimnieciski visizdevīgāko piedāvājumu, ņemot vērā tikai cenu, Pasūtītājs izvērtēs, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš attiecās slēgt Līgumu ar Pasūtītāju. Ja nepieciešams, Pasūtītājs pieprasīs no nākamā Pretendenta apliecinājumu un pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu.
  4. Ja nākamais Pretendents, kurš piedāvājis saimnieciski visizdevīgāko piedāvājumu, ņemot vērā tikai cenu, ir uzskatāms par vienu tirgus dalībnieku kopā ar sākotnēji izraudzīto Pretendentu, vai nākamais Pretendents atsakās slēgt Līgumu, Pasūtītājs pieņem lēmumu pārtraukt konkursu, neizvēloties nevienu piedāvājumu.
  5. Iepirkuma līgums starp Pasūtītāju un Konkursa uzvarētāju tiks noslēgts PIL 60.pantā noteiktajā kārtībā.

1. **PIELIKUMI**

**Nolikumam pievienoti šādi pielikumi:**

Pielikums Nr.1 – Pretendenta Pieteikums dalībai konkursā (forma) atsevišķā datnē;

Pielikums Nr.2 – Tehniskā specifikācija – Tehniskais piedāvājums (forma) atsevišķā datnē;

Pielikums Nr.3 – Finanšu piedāvājums (forma) atsevišķā datnē;

Pielikums Nr.4 – Pretendenta apliecinājums par iepriekšējo pieredzi (forma) atsevišķā datnē;

Pielikums Nr.5 – Iepirkuma Līguma projekts pievienots nolikumam atsevišķā datnē.

1. Informāciju par to, kā ieinteresētais piegādātājs var reģistrēties par Nolikuma saņēmēju sk. <https://www.eis.gov.lv/EIS/Publications/PublicationView.aspx?PublicationId=883>. [↑](#footnote-ref-1)